hu hu hu hu hu de en id hu hu hu hu it en en nl fr en hu hu hu hu hu fr hu hu hu pl hu hu pt hu hu hu hu hu hu hu hu hu hu hu hu hu de hu hu hu hu hu hu hu hu hu it en en nl fr en hu hu hu hu hu hu en
Csomag- és küldeményátvétel: +36 (30) 378 3533
Hanse 675 – 1 591 900 €-tól
Kiválasztott hajó: Hanse 315 Hanse 348 Hanse 388 Hanse 418 Hanse 458 Hanse 460 Hanse 508 Hanse 548 Hanse 588 Hanse 675
A Hanse a világ azon kevés cége közé tartozik, amelyek sorozatgyártásban állítanak elő hetven láb hosszú vitorlás hajókat. Mi ráadásul tudjuk, hogyan csiholjuk ki a lehető legnagyobb sebességet a jachtjainkból – anélkül, hogy a kényelem csorbát szenvedne. Új zászlóshajónk példamutató abban a tekintetben, hogyan lehet sikerrel ötvözni az óriási méretet és a lenyűgöző vitorlás teljesítményt.
Karcsú profil, zavartalanul végig futó vonalak, függőleges far – ez a huszonegyedik század formanyelve. Ennek leginkább hangsúlyos eleme a merev anyagú és fix bimini a kokpit fölött. Minden időjárási körülmények között védi az alatta tartózkodókat, de akkor sem kell kibújni alóla, ha mégis napozni vágyunk, elég csak elhúzni a beépített tolótetőt. Hasonlóképpen, a szalon teteje üvegből készült, hogy a beltér a lehető legvilágosabb legyen, ám kinyitható, ha túl fülledtnek éreznénk a levegőt.
A vitorlázás nem csak a haladásról, de a kikapcsolódásról is szól, ezért annyi pihenőrészt építettünk a 675-ösbe, amennyit csak bírtunk. Ékes példája ennek az árboc elé került napozó, mely ugyanúgy megállja a helyét óceáni körülmények között, mint egy csendes öbölben. Hasonló óriási felületek állnak rendelkezésükre a kokpitban, és hogy teljes legyen az élmény, és uzsonnáért se kelljen lemenni a konyhába, a matracok mellé – az erre a célra kialakított rekeszekbe – grillsütőt és hűtőszekrényt kérhetünk.
A vitorlák – természetesen – a kormányállásból kezelhetők, a kerekek elé helyezett tornyokra kerülnek a navigációs műszerek, így egyrészt a szkipper egymaga el tudja vezetni a hajót, másrészt lehet, hogy ő élvezi legjobban a túrát.
Egészen új dimenziót nyit a hajóbelső, ami a magán jellegű hajózást illeti: egyedi bútorai jól tükrözik a tulajdonos kifinomult ízlését és vitorlázás iránti szenvedélyét. A belterek mindegyike jócskán meghaladja az eddig elfogadott sztenderdeket, a lekerekített sarkokon, finoman kidolgozott részleteken élmény végigpillantani. Nem kétséges, hogy ezekben a légies helyiségekben bárki jól érezheti magát. Természetesen a tulajdonosnak van a legjobb dolga, az egész orr az övé, körbejárható franciaággyal (vagy falhoz tolt fekhellyel, hogy szemben elférjen egy kanapé), gigantikus fürdővel saját televízióval. Talán az egyik legstílusosabb elem is a szalonhoz kötődik: az L alakú média-sarok, melynek egyik felében a chartplotter, a kapcsolótábla és a VHF rádió kapott helyet, míg a fedélzeti szórakoztató rendszer irányító szervei (és egy televízió) került a másikra.
Ha mindenhol máshol nagyok a terek, természetesen a dingi garázsa sem lehet kicsit: a kuckóban 3,25 méter hosszú, jet hajtású boci fér el, melyet a szinte láthatatlan hidraulikus sínek segítségével rakhatunk vízre vagy húzhatunk ki onnan. Függetlenül attól, mit kezdünk a kismotorossal, ha a hátsó platformot teljesen lenyitjuk, fürdőteraszt kapunk, melyet a hajótestbe épített lépcsőkön keresztül érhetünk el.
Dizájn, teljesítmény, tökéletesség – ezek teszik élvezetessé a Hanse 675-össel való vitorlázást. Megvan benne minden, ami csak egy hajós ember fejében megfordulhat a tökéletes jachtról való álmodozás közben, és meggyőződésünk, hogy a legigényesebb tulajdonos elvárásainak is megfelel majd.
8360 Keszthely, Belterület Hrsz. 3795/17/B
Értékesítés: +36 (70) 945 4538, +36 (70) 771 8003
Szerviz: +36 (70) 636 2099
Csomag- és küldeményátvétel Keszthelyen: +36 (30) 378 3533
Ha szeretne értesülni a legfrissebb hírekről.
Új és használt hajók
Hanse Hungaria Kft. © 2022